ET Euroopa Liidu Teataja C 270/11

Liikmesriikide esitatav teave riigiabi kohta, mida antakse kooskõlas komisjoni 12. jaanuari 2001. aasta määrusega (EÜ) nr 68/2001, mis käsitleb EÜ asutamislepingu artiklite 87 ja 88 kohaldamist koolitusabi suhtes

(2005/C 270/06)

(EMPs kohaldatav tekst)

Abi number: XT 43/03

Liikmesriik: Saksamaa

Piirkond: Bremen

Abikava nimetus või üksiktoetust saava ettevõtte nimi: Bremeni majanduse huvides koolituse soodustamise piirkondlik kava — ettevõtjate asutamise toetus

Õiguslik alus: §§ 23, 44 Landeshaushaltsordnung (LHO) der Freien Hansestadt Bremen (dort vorliegend)

Kavas ette nähtud aastased kulud või ettevõttele antud üksiktoetuse üldsumma: Abi antakse kättesaadavate eelarveliste vahendite piires. Ajavahemikuks kuni 2006 on kava rakendamiseks eraldatud 250 000 EUR aastas

Abi ülemmäär: Määruse (EÜ) nr 70/2001 I lisa artikli 1 lõikes 2 tähenduses väikeettevõtete puhul maksimaalselt 65 %; teiste ettevõtete puhul maksimaalselt 50 %

Rakendamise kuupäev: Abi kiidetakse heaks taotluse alusel enne koolituse algust. Juba alanud koolitusel ei ole õigust abi saada

Kava või üksiktoetuse kestus: Kava jõustus 1. oktoobril 2003 ja lõpeb 31. detsembril 2006

Eesmärk: Bremeni linna tööjõupotentsiaali tugevdamine töötajate koolitamise kaudu ettevõtjate asutamise ja piirkondlike ettevõtete ümberasumise korral. Abi antakse töötajatele, kes omandavad ajakohased oskused ulatuslikul üldkoolitusel valdkondades nagu tootmis-, töötlemis-, informatsiooni-, kommunikatsiooni-, multimeedia- ja keskkonnatehnoloogia, uued tööviisid ja organisatsiooniline struktuur, võõrkeelte ja –kultuuride tundmine ning kvaliteedi tagamine. Erikoolituse meetmetele abi ei anta. Abi ei anta ka kutsekvalifikatsiooni saada soovivate üksikute töötajate koolitamiseks

Asjaomased majandusharud: Kava on suunatud peamiselt ühenduse määratluse tähenduses väikestele ja keskmise suurusega ettevõtetele Bremenis järgmistes valdkondades: käsitööndus, turundus, tootmine, ettevõtjatele orienteeritud ametid, turism ja muud teenuseid pakkuvad alad

Abi andva ametiasutuse nimi ja aadress:

Bremerhavener Arbeit GmbH Friedrich-Ebert-Straße 6 DE-27570 Bremerhaven

Muu teave:

Senator für Arbeit, Frauen, Gesundheit, Jugend und Soziales Referat 24 — Frau Zaremba Bahnhofsplatz 29 DE-28195 Bremen

Abi number: XT 8/03

Liikmesriik: Ühendkuningriik

Piirkond: Põhja-Iirimaa

Abikava nimetus või üksiktoetust saava ettevõtte nimi: Turustusahelasisese teabevahetuse, arusaamise ja integratsiooni parandamise koolitus

Õiguslik alus:

— Agriculture Act 1949

— Agriculture (Miscellaneous Provisions) Act (Northern Ireland) 1970

Kavas ettenähtud aastased kulud või ettevõttele antud üksiktoetuse üldsumma:

2003/04: 0,23 miljonit GBP

2004/05: 0,24 miljonit GBP

2005/06: 0,25 miljonit GBP

Kokku: 0,724 miljonit GBP 890 osavõtja koolitamiseks

Ükski üksikisikust abisaaja ei saa rohkem kui 1 miljonit EUR.

Keskmine toetusesumma toetuse saaja kohta on 850 GBP

Abi ülemmäär: Programmi abi tegelik ülemmäär on 75 %. See vastab suurimale lubatavale abimäärale, milleks on 75 % ja mis jaguneb järgmiselt:

70 % üldkoolituseks väikestele ja keskmise suurusega ettevõtetele. Kõik koolitatavad on VKEdest, nagu on määratletud määruse (EÜ) nr 68/2001 lisas 1. Koolitus on üldise iseloomuga, kuna väljaõpe on avatud erinevate ettevõtete töötajatele, on ülekantav muudesse majandusharudesse ning parandab üksikisiku tööalast konkurentsivõimet. Koolitatavate sobivust hinnatakse kursusele registreerimisel.

5 % piirkondlikuks abiks. Põhja-Iirimaa saab piirkondlikku abi asutamislepingu artikli 87 lõike 3 punkti c kohaselt

Rakendamise kuupäev: Aprill 2003

Kava või üksiktoetuse kestus: 1. aprill 2003 kuni 31. märts 2006

Abi eesmärk:

— Pakkuda “üldkoolitust” teabevahetuse, arusaamise ja integratsiooni parandamiseks turustusahela tootjate, töötlejate ning mitmete jaemüüjate vahel.

— Tõsta pädevust ja oskusi turustusahela valdkondades nagu turu- ja tarbijanõudmiste muutumine, järgäriühingute vajadused turustusahelas, koostöö hüvede ning ärivahendite mõistmine, mis võimaldavad kogu turustusahelal rahuldada paremini tarbijate vajadusi.

— Julgustada ja võimaldada osavõtjatel võtta vastu teadlikke, objektiivsel teabel põhinevaid otsuseid oma ettevõtete tuleviku suhtes, rakendada häid tavasid, tulla tõhusalt toime muutustega ja saada juurdepääs teabele ja seda tõlgendada.

— Lõppkokkuvõttes parandada koolitatavate tööalast konkurentsivõimet.

— Programm on suunatud põllumajandustootjatele, peretalumajapidamistele ja väikeste ja keskmise suurusega ettevõtete sidusühingutele.

— Esitatakse järgmine koolituskohtade arv: — 2003/04: 297 — 2004/05: 297 — 2005/04: 296

Kohtade arv kokku = 890

Asjaomased majandusharud: Põllumajandus, aiandus ja nendega seotud toidukäitlemisettevõtted.

Abi andva ametiasutuse nimi ja aadress: Dr John Speers, Director of Environmental, Food and Central Services, Agri-Food Development Service, Department of Agriculture and Rural Development, Room 547, Dundonald House, Upper Newtownards Rd, Belfast BT4 3SB Northern Ireland